kardosdrur/scandi-wiki huggingface dataset:
Daniel Stückler

Daniel Gharabaghi Stückler  (født 13. april 1997) er en dansk fodboldspiller, der i sommeren 2019 er skiftet til 2. divisionsklubben B.93

Han spillede senest for Lyngby Boldklub. Stückler har en fortid i Brøndby IF og Lyngby Boldklub, og har repræsenteret Danmark på diverse ungdomslandshold.

Karriere

Brøndby IF 
Daniel Stückler skiftede fra Lyngby BK og skrev under på en treårig aftale den 31. januar 2014, således parterne har papir på hinanden frem til slutningen af 2016.

Daniel Stückler fik sin debut i Superligaen den 27. april 2014 i en 2-2-kamp imod FC Vestsjælland i en alder af 17 år og 14 dage, hvilket gør ham til den yngste spiller for klubben, der har optrådt i Superligaen. Daniel Stückler blev samtidig den første spiller fra årgangen 1997, der fik debut på klubbens førstehold.

I sæsonen efter sin debut på klubbens førstehold spillede Daniel Stückler stadigvæk en del kampe på klubbens U/19-hold, der sluttede på 6. pladsen efter 22 kampe hvor Stückler pga. udtagelser til superligakampe og optræden i reserveholdskampe kun var med i 11 kampe og scorede 12 mål i U/19 Ligaen 2014-15; derved blev han den 3. mest scorende spiller i sæsonen, selvom han kun var med i ca. halvdelen af kampene..

HB Køge 
Den 30. december 2016 skiftede han til HB Køge, hvor han skrev under på en kontrakt for resten af 2016-17-sæsonen. Det blev den 7. juni 2017 offentliggjort, at Stückler og HB Køge var blevet enige om ikke at forlænge samarbejdet. Han spillede i alt ni kampe i halvsæsonen for HB Køge.

FC Helsingør 
Den 28. juli 2017 skiftede Stückler til FC Helsingør.

Han spillede i 2017-18-sæsonen ni kampe for FC Helsingør.

Lyngby Boldklub 
Han skiftede den 9. juli 2018 til Superliganedrykkerne Lyngby Boldklub, som han også spillede for i sine ungomsår, inden han skiftede til Brøndby IF.

Han forlod klubben i sommeren 2019, da han ikke fik sin kontrakt forlænget.

Referencer

Eksterne henvisninger 
 

Fodboldspillere fra Danmark
Fodboldspillere fra Lyngby Boldklub
Fodboldspillere fra Brøndby IF
Fodboldspillere fra HB Køge
Fodboldspillere fra FC Helsingør
Mads Pedersen

Mads Pedersen kan henvise til flere personer:
 Mads Pedersen Tange (1871-1943) – dansk husmand og politiker
 Mads Pedersen (fodboldspiller, født 1993) (født 1993) – dansk fodboldspiller
 Mads Pedersen (fodboldspiller, født 1996) (født 1996) – dansk fodboldspiller
 Mads Pedersen Berg (1786-1861) – dansk smedemester og brandmajor
 Mads Pedersen (cykelrytter) (født 1995) – dansk cykelrytter
 Mads Brandt Pedersen (født 1996) – dansk kajakroer
Christian Jakobsen

Christian "Greko" Jakobsen (født 27. marts 1993) er en dansk fodboldspiller, der spiller for Hvidovre IF.

Karriere

Hvidovre IF

2012: seniordebut 
Som U/19-spiller fik Christian Jakobsen den 16. juni 2012 sin debut for 1. senior i Hvidovre IF, da han spillede en kamp imod Rishøj Boldklub.

2022 
I juni 2022 skiftede Jakobsen fra Lyngby BK tilbage til Hvidovre IF.

FC Roskilde 
Det blev annonceret den 8. august 2014, at Jakobsen havde skrevet under på en aftale med FC Roskilde gældende fra begyndelsen af 2015.

Han fik sin debut for Roskilde den 15. marts 2015 i en 1-2 sejr mod AC Horsens. I foråret af sæsonen 2014-15 scorede Christian Jakobsen syv mål i fjorten kampe.

Brøndby IF 
Det blev offentliggjort den 18. juni 2015, at Christian Jakobsen havde skrevet under på en fireårig aftale med Brøndby IF fra Superligaen.

Han fik sin debut i Superligaen for Brøndby den 27. september 2015. da han blev skiftet ind i det 74. minut i stedet for Magnus Eriksson i en 1-0-sejr over FC København.

SønderjyskE 
Den 28. januar 2017 meddelte SønderjyskE, at Christian Jakobsen har skrevet en fireårig kontrakt med klubben, som holder ham i klubben indtil januar 2021.

Referencer

Eksterne henvisninger 
 Christian Jakobsen  på Brøndby IF
 

Fodboldspillere fra Danmark
Fodboldspillere fra Hvidovre IF
Fodboldspillere fra FC Roskilde
Fodboldspillere fra Brøndby IF
Fodboldspillere fra SønderjyskE
Fodboldspillere fra Lyngby Boldklub
Robin Söder

Robin Söder (født 1. april 1991 i Magra, Alingsås) er en svensk fodboldspiller, der spiller for Lokeren som kant og angriber.

Karriere 
Söder begyndte sin fodboldkarriere i 1995 i klubben Magra IS. Efter et par år begyndte han at spille for Sollebrunn AIK. Han flyttede fra Magra i en alder af 12 år og begyndte at spille for Morlanda GoIF i Orust. Han skiftede derefter til Stenungsunds IF, hvor han desuden har spillet seniorkampe.

IFK Göteborg 
Han skiftede til ungdomsholdet for de svenske mestre fra IFK Göteborg i december 2007, men begyndte snart derefter at træne og spille med seniortruppen.

Han fik sin debut i Allsvenskan den 1. juli 2008, da han blev skiftet ind i det 82. minut i et 0-2-nederlag hjemme til Trelleborgs FF. Kun elleve dage efter sin debut scorede han sit første mål i Allsvenskan for IFK Göteborg, da han sikrede tre point imod Djurgårdens IF ved at score til 2–1 i det 91. minut.

Efter hans debutsæson blev han kåret som Årets Nykomling ved Fotbollsgalan 2008. De andre nominerede var Sebastian Rajalakso, Rasmus Jönsson og Joel Ekstrand. Samtidig udtalte Hans Nijland fra FC Groningen, at klubben havde lagt et bud på Robin Söder, men at spilleren selv havde afvist tilbuddet.

I januar 2009 blev han kædet sammen med klubber som Werder Bremen, Milan, Bayern München, Palermo og Roma.

Esbjerg fB 
Den 22. august 2014 blev det offentliggjort, at Robin Söder havde skrevet under på en treårig aftale med Esbjerg fB. Han fik sin debut i Superligaen den 31. august 2014, da han blev skiftet ind i stedet for Casper Nielsen i det 46. minut i et 2-0-nederlag til FC Midtjylland. Robin Söder scorede sit første og andet mål i Superligaen den 14. september 2014 i en 3-0-sejr over FC Vestsjælland. Robin Söder spillede 21 kampe og scorede fire mål i sin debutsæson for Esbjerg fB.

Referencer

Eksterne henvisninger 

Fodboldspillere fra Sverige
Fodboldspillere fra IFK Göteborg
Fodboldspillere fra Esbjerg fB
Johan 3. af Nassau-Weilburg

Johan 3. af Nassau-Weilburg (født 27. juni 1441, død 15. juli 1480) var en greve, der var medregent af 
Nassau-Weilburg 1470 – 1480. 

Han var søn af regerende greve Philip 2. af Nassau-Weilburg og Margarethe af Loon-Heinsberg.

Johan 3. var gift med Elisabeth den smukke af Hessen (1453–1489) (datter af landgreve Ludvig 1. af Hessen (1402–1458)). 

Johan og Elisabeth fik to børn:
 Ludvig 1., medregent af Nassau-Weilburg fra 1490 og regerende greve i 1492–1523.
 Elisabeth. 

Grever af Nassau
Walramiske linje af Huset Nassau
Kinas økonomi

Kina økonomi har været blandt verdens største gennem historien i de sidste to millennier. Financial Times har hævdet at "China has been the world’s largest economy for 18 of the past 20 centuries", mens Kina, i henhold til The Economist, ikke bare var den største økonomi i det meste af historisk tid, men indtil det 15. århundrede også havde den højeste indtægt per capita — og var verdens teknologiske leder."

Så sent som i 1820 stod Kina for 33% af verdens bruttonationalprodukt. Knapt hundrede år senere var tabellerne vendt. Ved begyndelsen af det 20. århundred stod Kina for bare 9% af verdens bruttonationalprodukt. Hovedårsagen til den relative kollaps af Kina ligger i, at den industrielle revolution i det 19. århundrede, som gjorde Europa og Amerika rige, næsten forbigik Kina.

Noter
Pauline Bøgelund

Pauline Bøgelund (født 17. februar 1996 i Egedal) er en dansk håndboldspiller, der spiller for Viborg HK og Danmarks kvindehåndboldlandshold. Hun kom til klubben i 2018. Hun har tidligere optrådt for TTH Holstebro og FCM Håndbold.

Hun var med til at vinde det danske mesterskab tilbage i 2015, sammen med FC Midtjylland Håndbold, efter finalesejre over Team Esbjerg.

Hun blev udtaget til landstræner Klavs Bruun Jørgensens bruttotrup til VM 2019 i Japan, men var ikke blandt de 16 udvalgte.

Referencer

Eksterne henvisninger 

Håndboldspillere fra Danmark
Håndboldspillere fra FC Midtjylland Håndbold
Cotam 001

Cotam Unité er flyvekontroltjenestens officielle kaldesignal på det franske luftvåbens fly, der befordrer Frankrigs præsident.

Fra 1960 til 1994 var COTAM akronym for eskadrillen Commandement du transport aérien militaire, som senere blev til Escadron de transport, d'entrainement et de calibration (ETEC 65).

I 2010 fik eskadrillen et Airbus A330-200 som nyt præsidentfly, der afløste to Airbus A319.

Eksterne henvisninger 

 Inside French "Air Force One" aka "Cotam One" video fra fransk tv

Frankrigs militær
Kaldesignaler
Militærfly fra Frankrig
Alaska Statehood Act

Alaska Statehood Act er en amerikansk lov, vedtaget af Repræsentanternes Hus 28. maj 1958, af senatet 30. juni 1958 og underskrevet af daværende præsident Dwight D. Eisenhower 7. juli 1958. Loven forvandlede med virkning fra 3. januar 1959 Alaska fra at være et territorium til at blive USA's 49. delstat. Forskellen på at være et territorium og en delstat var blandt andet, at indbyggerne i Alaska, mens det endnu var et territorium, ikke kunne deltage i præsidentvalg, ikke selv kunne vælge deres guvernør, og at Alaska ingen stemmer havde i kongressen.

Historie 
Alaska havde ad flere omgange forsøgt at blive en delstat. Det første forsøg var i 1916, da Alaskas delegerede i kongressen (uden stemmeret) forsøgte at få en lov igennem, der ville gøre Alaska til en delstat, men det lykkedes ikke. Modstanderne regnede ikke med, at Alaskas indbyggere ønskede, at Alaska blev en delstat. Da soldater og deres familier flyttede til Alaska under Anden verdenskrig trængte spørgsmålet om omdannelse af Alaska til en delstat sig på igen, eftersom de mistede deres amerikanske statsborgerskab, da de flyttede til Alaska. I 1946 blev der afholdt en vejledende folkeafstemning om emnet, hvor 9.630 stemte ja og 6.822 stemte nej. Nogle af nej-stemmerne frygtede blandt andet højere skatter. I 1955 blev Alaskas forfatning skrevet på et konvent, der varede 75 dage.

Referencer 

USA's love
Alaskas historie
Gerlach 1., greve af Nassau-Wiesbaden-Idstein-Weilburg

Gerlach 1., greve af Nassau-Wiesbaden-Idstein-Weilburg (født før 1283, død 7. januar 1361) var greve af Nassau-Wiesbaden-Idstein-Weilburg fra 1305 til 1344. Fra 1305 til 1361 var han også greve af Nassau-Sonnenberg. 

Gerlach var søn af den tyske konge Adolf af Nassau (før 1250–1298) og Imagina af Isenburg-Limburg (1255 – 1318).

Gerlach 1. var først gift med Agnes af Hessen (død 1332). De blev forældre til fire børn. Den næstældste var Johan 1. (1309 – 1371), der blev greve af Nassau-Weilburg.

Gerlachs næste ægteskab var med Irmengard af Hohenlohe-Weikersheim. De blev forældre til to sønner.

Grever af Nassau
Walramiske linje af Huset Nassau
Navy One

Navy One er flyvekontroltjenestens officielle kaldesignal på  United States Navys fly, der befordrer USA's præsident.

Den 1. maj 2003 er eneste gang hvor Navy One har været i brug. Det skete da præsident George W. Bush skulle flyves fra Naval Air Station North Island ud til hangarskibet USS Abraham Lincoln ud fra kysten ved San Diego med det hangarskibsbaserede antiubådsfly Lockheed S-3 Viking.

Når vicepræsidenten er ombord er kaldesignalet Navy Two.

Se også 
 Air Force One

Eksterne henvisninger 

 President Bushs pilot

Kaldesignaler
Militærfly fra USA
United States Navy
Brazilian Air Force One

Brazilian Air Force One (Força Aérea Brasileira 001) er flyvekontroltjenestens officielle kaldesignal på det brasilianske flyvevåbens fly, der befordrer Brasiliens præsident.

På internationale flyvninger benytter flyvevåbnet ICAO-koden BRS01 og kaldesignalet Brazilian Air Force 01.

Det primære fly til transport af præsidenten er en modificeret udgave af Airbus A319, mens der ved kortere rejser benyttes et Embraer 190, som flyvevåbnet anskaffede sig to eksemplarer af i 2008.

Se også 
 Air Force One

Eksterne henvisninger 

 FAB 001

Brasiliens militær
Kaldesignaler
Fly fra Brasilien
Riding Mountain National Park

Riding Mountain National Park  er en nationalpark i den sydvestlige del af provinsen Manitoba i Canada, omkring 225 kilometer nordvest for Winnipeg. I parken ligger byen Wasagaming, der er udgangspunkt for turismen i området. Parkens areal er 2.976 kvadratkilometer.

Den første beskyttelse af naturen i områder blev oprettet i året 1929, og i 1933 fik området officiel status som nationalpark. 1986 blev nationalparken og de omliggende områder udpeget til biosfærereservat af Unesco, med navnet Riding Mountain Biosphere Reserve. Landskabet er varieret med bjerge, dale, floder, søer, vådområder, skove og mere åbne græsjorde. Omgivelserne omkring parken består hovedsageligt af landbrugsområder.

Dyrelivet inkluderer flere store pattedyr som elg, virginiahjort, ulv , canadisk los, puma, sortbjørn og canadagås. Der er også en mindre flok bison. Riding Mountain National Park er også kendt for sine vilde blomster, idet der er en enestående vegetation og mange arter der ikke findes andre steder i  prærieregionen i Canada.

Eksterne kilder/henvisninger 

 Parks Canada: Riding Mountain National Park website 
 Riding Mountain Biosphere Reserve
 Riding Mountain Biosphere Reserve  (UNESCO site)

Nationalparker i Canada
Manitoba
Etableret i 1933
Biosfærereservater i Canada
Embraer E-Jet

Embraer E-Jet er en serie af tomotorers jetfly produceret af Embraer i Brasilien. Den blev præsenteret ved Paris Air Show i 1999, og blev sat i serieproduktion i 2002.

Den 30. september 2015 var der blevet leveret 1158 eksemplarer af flyet, mens der var bestilling på yderlige 263 fly. 

Alle varianter har samme skrog og elektroniske systemer. 170 og 175 har den samme vingekonstuktion og samme type motorer, og varierer kun i længden. Tilsvarende deler 190 og 195 vingekonstruktion og motorer. 

Embraer E-Jet E2-familien er i øjeblikket under udvikling, og vil fungere som en erstatning for Embraer E-Jet familien.

Ordre og leveringer 

Liste over Embraer's E-Jets leveringer og ordre:

Kilde: Embraer's orderbog den 30. september 2015.

Referencer

Eksterne henvisninger 

 Embraers officielle hjemmeside 
 Airliners.net: Embraer ERJ-170/175/190/195 

Passagerfly
Embraer-fly
2-motors jetfly
Adolf af Nassau (tysk konge)

Adolf af Nassau (født før 1250, død 2. juli 1298) var Tysklands konge fra 1292 til 1298.

Konge 1292 – 1298 
Kong Rudolf 1. af Habsburg døde i 1291. Året efter valgte kurfyrsterne Adolf af Nassau som konge. Fyrsterne afsatte imidlertid Adolf igen allerede i 1298. Samtidigt valgte de Albrecht 1. af Tyskland (en søn af Rudolf 1.) til modkonge.

Adolf nægtede at acceptere sin afsættelse, men den 2. juli 1298 faldt han i Slaget ved Göllheim i nutidens Donnersbergkreis i Pfalz.

Adolf af Nassau var den anden af Tysklands ti såkaldte grevekonger.

Greve af Nassau 
Adolf af Nassau var søn af greve Walram 2. af Nassau og Adelheid af Katzenelnbogen.
Adolfs far døde i 1276, og i 1277 blev Adolf greve af den del af Nassau, der ligger syd for floden Lahn.

Familie 
Adolf af Nassau var gift med Imagina von Isenburg-Limburg. Én af deres børn var Gerlach 1., greve af Nassau-Wiesbaden-Idstein-Weilburg.

Konger fra Tyskland
Grever af Nassau
Walramiske linje af Huset Nassau
Tyndnæbbet skråpe

Tyndnæbbet skråpe () er en stormfugl, der yngler ved de sydøstlige kyster af Australien og på Tasmanien. Den trækker til det nordlige Stillehav uden for yngletiden.

Kilder 
 Avibase - the world bird database

Stormfugle
Army One

Army One er flyvekontroltjenestens officielle kaldesignal på et hvilken som helst af den amerikanske hærs fly, der befordrer USA's præsident.

Fra 1957 til 1976 var opgaven med at transportere præsidenten og vicepræsidenten med helikopter delt mellem hæren og det amerikanske marinekorps, indtil US Marines fik det fulde ansvar for helikoptertransporten, kaldet Marine One. Da opgaven var delt, var kaldesignalet enten Army One eller Marine One, alt efter hvilket værn personalet på helikopteren repræsenterede. 

Hvis kun vicepræsidenten er ombord er kaldesignalet Army Two.

Se også 
 Air Force One

Eksterne henvisninger 

 Air Traffic Control: Order JO 7110.65U - Federal Aviation Administration (FAA)

United States Army
Kaldesignaler
Militærfly fra USA
Slutterigade

Slutterigade er en gade i det indre København, der ligger mellem de to porte som forbinder Arrestbygningen med Domhuset. Navnet kommer af slutter og slutteri, der betyder henholdsvis fangevogter og gældsfængsel.
I denne gade lå gældsfængslet, hvor nu Københavns Byret nu ligger.

Den korte gade er foreviget i Martinus Rørbyes maleri Arrestbygningen ved råd- og domhuset, fra 1831.

Glimt af gaden ses i musikvideoen til Rasmus Seebachs Millionær.

Reference

Eksterne henvisninger 

 indenforvoldene.dk 

Gader i Indre By (København)
Guru Josh

Guru Josh (født Paul Dudley Walden den 6. juni 1964 på Jersey – 28. december 2015 på Ibiza, Spanien), var en dj og producer fra Jersey, der var aktiv i den britiske acid house-scene. Han er bedst kendt for singlen "Infinity" (1989), der var et hit i Europa i 1990. Singlen blev gen-udgivet som "Infinity 2008" under navnet Guru Josh Project i 2008, og blev et stort hit.

Guru Josh blev fundet død den 28. december 2015 på den spanske ø Ibiza.

Diskografi

Album 
 Infinity (1990)

Singler 
som Guru Josh
 "Infinity" (1989)
 "Whose Law (Is It Anyway?)" (1990)
 "Freaky Dreamer" (1990)
 "Hallelujah" (1991)
 "Eternity" (Guru Josh & DJ Igor Blaska) (2009)
 "Frozen Teardrops" (featuring Lauren Rose) (2010)
 "Love of Life" (2011)
 "Ray of Sunshine" (2013)

som Guru Josh Project
 "Infinity 2008" (2008)
 "Let Me Know (Infinity)" (Copycatz presents P.Six vs. Guru Josh Project) (2009)
 "Crying in the Rain" (2009)

Kilder

Eksterne henvisninger 
 Guru Josh på Discogs
 The Guru Josh Project på Discogs

Dj's fra Storbritannien
Musikproducere fra Storbritannien
Kristian Enevoldsen

Kristian Enevoldsen (også kendt som Kesse, født 6. januar 1922, død 12. marts 1986) var en fisker og kommunalpolitiker, først som sognerådsformand og senere som borgmester i Holmsland Kommune.

Kristian Enevoldsen blev født den 6. januar 1922 i Sønder Lyngvig, søn af Anders Vejlgaard Enevoldsen (1888-1961) og Margrethe Enevoldsen (1892-1935). Han blev døbt den 7. februar 1922 i Lyngvig Kirke. Han ernærede sig som fisker, og var i en overgang sognerådsformand frem til kommunalreformen i 1970.

I 1970 indtog han fuldtidsembedet som borgmester i Holmsland Kommune, valgt for en lokalliste. Han var borgmester frem til sin død i 1986, året efter at han var blevet genvalgt som borgmester. Resten af valgperioden var Jens Christian Frandsen (Lokal) indehaver af embedet.

I 1998 blev hans søn, Iver Enevoldsen, borgmester i Holmsland Kommune.

Referencer 

Borgmestre fra Danmark
Holmsland Kommune
Pave Lando

Pave Lando (også kendt som Landus, død 914) var pave fra juli eller november 913 til sin død i 914. Hans korte tid som pave skete på et kaotisk tidspunkt i den katolske kirke og Roms historie kaldet Saeculum obscurum (904–64). Han var den sidste pave, der bruge et nyt navn som pavenavn (i dette tilfælde hans fødenavn), som ikke var brugt før, indtil Pave Frans blev valgt i 2013.

Referencer 

Paver i middelalderen
A Dangerous Method

A Dangerous Method fra 2011 er en historisk film instrueret af David Cronenberg med Keira Knightley, Viggo Mortensen, Michael Fassbender og Vincent Cassel. Manuskriptet af forfatteren Christopher Hampton var en bearbejdelse af hans teaterstykke The Talking Cure (2002), som var baseret på John Kerrs bog A Dangerous Method: The History of Jung, Freud and Sabina Spielrein (1993).

Filmen markerer det tredje samarbejde mellem Cronenberg og Viggo Mortensen i træk (efter A History of Violence og Eastern Promises). Dette er også den tredje film, som Cronenberg har lavet med den britiske filmproducer Jeremy Thomas deres fælles filmatisering af William S. Burroughs' Naked Lunch og af J.G. Ballards Crash. A Dangerous Method var en tysk/canadisk co-produktion. Filmen havde premiere på den 68. Venedig Film Festival og var også med på Toronto International Film Festival i 2011.

A Dangerous Method forgår på tærsklen til første verdenskrig og beskriver de turbulente forhold mellem Carl Jung, grundlægger af analytisk psykologi; Sigmund Freud, grundlæggeren af disciplinen psykoanalysen; og Sabina Spielrein, oprindeligt en af Jungs patienter, der senere blev læge og en af de første kvindelige psykoanalytikere.

Eksterne henvisninger 
 

Amerikanske film fra 2011
Dramafilm fra USA
Bisamrotte

Bisamrotten (Ondatra zibethicus) er en mellemstor gnaver, der er hjemmehørende i Nordamerika. Den er introduceret i dele af Europa, Asien og Sydamerika. Bisamrotten findes i vådområder, hvor den lever af vandplanter. Den udgraver gange i diger og brinker eller bygger et bo i vandet. Den anvendes af mennesker for sit kød eller pels.

Forekomst i Danmark 
Bisamrotten er i Danmark siden 2000 udbredt med en fast bestand i Sønderjylland. Den blev første gang registreret i 1989. Den menes at være kommet over grænsen fra Tyskland.

Bisamrotten anses for at være en invasiv art i Danmark.

Skadedyr 
I Tyskland og Holland har bisamrotten været bekæmpet siden 1930'erne, da den ved sin gravende adfærd underminerer bl.a. diger og dæmninger.

Kilder og eksterne henvisninger 

 Naturstyrelsen om bisamrotte 

IUCN Rødliste - ikke truede arter
Studsmus
Skadedyr
Danmarks pattedyr
Kwamie Liv

Kwamie Liv er en københavnsk-baseret dansk-zambiansk sanger og sangskriver.

I 2014 udgav Liv EP'en Lost in the Girl,
hvor hendes vokal blev sammenlignet med Lana Del Rey som en "døsigt forførende vokal".
Hendes arbejde blev allerede i sommeren 2014 noteret af magasinet Nylon.
Året efter udgav hun singlen "Remember Me, In Every Cloud of Gold",
— et nummer af Angelo Badalamenti som indgik i soundtracket til Daniel Denciks film Guldkysten.
I 2015 udgav hun også singlen "Higher".
Samme år spillede hun på Roskilde Festival.

Til Kim Larsens 70-års fødselsdag sang Kwamie Liv hans sang "Pianomand"
i "en sælsom og rørende fortolkning".
Hendes musik fik overraskende eksponering i den danske udgave af X Factor 2016, da favoritten Reem valgte at synge Kwamie Livs "Lost in the Girl".
I foråret 2018 var Liv i færd med at færdiggøre et album.
Nummeret "Sweet Like Brandy" blev udgivet i maj 2018,
og i juni kom "Follow My Heart".

Som barn boede Liv både i Danmark, Zambia, og Bangladesh.

Kwamie Liv medvirkede i Toppen af Poppen 2019.

Hun har været dommer i X factor i 2022 og 2023.

Referencer

Eksterne henvisninger 
 

Sangere fra Danmark
Sangere fra Zambia
Har spillet på Roskilde Festival
Madagaskardue

Madagaskardue () er en dueart, der lever på Madagaskar.

Kilder 
 Avibase - the world bird database

Eksterne henvisninger 

Duefugle
Due
Austin Butler

Austin Robert Butler (født 17. august 1991) er en amerikansk skuespiller, sanger og model. Han er kendt for sine roller som Elvis Presley i filmen Elvis, James Garrett i Zoey 101, James "Wilke" Wilkerson i Switched at Birth, Jordan Gallagher i Ruby & The Rockits, Jones Mager i Life Unexpected, og Sebastian Kydd i The Carrie Diaries.

Tidlige liv 
Austin Butler blev født den 17. august 1991 i Anaheim, Californien, som søn af Lori Anne (født Howell), en æstetiker, og David Butler. Han har en ældre søster Ashley (født i 1986), der arbejdede som baggrund-skuespiller sammen ham på Ned's Declassified School Survival Guide.

Da Butler var tretten, blev han kontaktet af en repræsentant fra et administrationsselskab på Orange County Fair, der hjalp ham til at komme i gang i underholdningsindustrien. Han fandt ud af, at han virkelig nød det, og snart begyndte at tage skuespilsklasser for at udvikle sit talent.

Filmografi 
 Once Upon a time in Hollywood (2019)

Referencer

Eksterne henvisninger 

 

Skuespillere fra Californien
Børneskuespillere fra USA
Filmskuespillere fra USA
Tv-skuespillere fra USA
Musikere fra USA
Sangere fra USA
Sydmarkmus

Sydmarkmusen (Microtus arvalis) er en gnaver i gruppen studsmus. Den er nært beslægtet med markmusen (Microtus agrestis) som den ligner meget. Sydmarkmusen kendes bl.a. på den lysere pels og de mere korthårede ører. Desuden er der sædvanligvis forskel i tandsættet hos de to arter. Sydmarkmusen er en af Centraleuropas almindeligste gnavere og er udbredt fra Frankrig, Holland og Belgien i et bredt bælte tværs over Europa og Asien. I Danmark findes den kun i Jylland syd for Limfjorden.

Kilder/Henvisninger 

 Herluf Winge. Pattedyr. G.E.C. Gads Forlag. Bind 5 i Danmarks Fauna. København 1908.

IUCN Rødliste - ikke truede arter
Studsmus
Danmarks pattedyr